கேள்வி: சிவா லீலாம்ருத் என்பது என்ன?
பதில்: சிவா லீலாம்ருத் (''Shivlilamrut'') என்பது மராத்தி கவிஞர்-துறவி சிறீதர் சுவாமி நசரேக்கரால் இயற்றப்பட்ட ஒரு பக்தி கவிதை. இது கி.பி 1718இல் இயற்றப்பட்டது (இந்து நாட்காட்டி 1640). சிறீதர் சுவாமிகள் காசி விசுவநாதர் கோயில் கோவிலுக்கு அருகாமையில் உள்ள பாரமதியில் உள்ள பிரம்ம கமண்டலு நதிக்கரையில் இதை எழுதினார். இதன் நேரடி அர்த்தம் "சிவனின் விளையாட்டின் அமிர்தம்" என்பதாகும். இது 14 அத்தியாயங்களையும் 2453 ஈரடிகளையும் (மராத்தியில் ''ஓவிசு'') கொண்டுள்ளது. பெரும்பாலும், இது கந்த புராணம் பிரம்மோத்தர காண்டத்தை அடிப்படையாகக் கொண்டது. ஆனால் இதன் சில பகுதிகள் லிங்க புராணம் மற்றும் சிவமகாபுராணம் வந்தவை. இதற்கு 15ஆவது அத்தியாயமும் உள்ளது. ஆனால் இது சிறீதர் சுவாமியால் இயற்றப்படவில்லை என்றும் பின்னர் சேர்க்கப்பட்டது என்றும் பலர் கருதுகின்றனர். 11ஆவது அத்தியாயம் (அத்யாய) 'ருத்ர அத்யா' என்று அழைக்கப்படுகிறது. சிறீதர் சுவாமியின் கூற்றுப்படி மிக முக்கியமானதாக இது கருதப்படுகிறது. சிவா லீலாம்ருதம், சிவன் வழிபடுபவர்கள் கழுத்தணிகளாக அணியக்கூடிய உருத்திராட்சம் குறித்துப் பேசுகிறது.